Ιερά Μητρόπολις Ελβετίας

Η Ιερά Μητρόπολις Ελβετίας είναι μία από τις Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως.  

Η έδρα της βρίσκεται στο προάστιο Σαμπεζί κοντά στη Γενεύη και η δικαιοδοσία της περιλαμβάνει την Ελβετική Συνομοσπονδία και το Πριγκιπάτο του Λίχτενσταϊν.

Ο επίσκοπος φέρει τον τίτλο του Μητροπολίτη Ελβετίας. Ο Μητροπολίτης είναι και ex officio πρόεδρος της Επισκοπικής Συνέλευσης όλων των Ορθοδόξων Εκκλησιών στην Ελβετία. Τη θέση έχει από το 2018 ο Μάξιμος (Πόθος).

 Ιστορία 
Μέχρι το 1982 η Ελβετία ήταν Εξαρχία της Μητρόπολης Αυστρίας. Η Μητρόπολη Ελβετίας ιδρύθηκε στις 2 Οκτωβρίου 1982 με Πατριαρχικό και Συνοδικό Τόμο. 

Επισκοπικός κατάλογος
+ Όνομα  Έτη  Σημειώσεις Δαμασκηνός (Παπανδρέου)  2 Οκτωβρίου 1982 – 20 Ιανουαρίου 2003  από Τρανουπόλεως, κατόπιν Αδριανουπόλεως Ιερεμίας (Καλλιγιώργης)  20 Ιανουαρίου 2003 – 10 Ιουλίου 2018  από Γαλλίας, κατόπιν Αγκύρας Μάξιμος (Πόθος) 10 Ιουλίου 2018 – σήμερα 

 Οργάνωση 
Η Μητρόπολη έχει 13 ενορίες. 

Από γλωσσικής πλευράς, 8 ενορίες είναι ελληνόφωνες (Γενεύης, Λωζάννης, Βέρνης, Όλτεν, Βασιλείας, Ζυρίχης, Σάντκ Γκάλλεν, Λουγκάνου), 3 γαλλόφωνες (Γενεύης, Σαβορνέ, Φριβούργου) και 2 ρουμανόφωνες (Γενεύης, Μέγκενβιλ). Τα τελευταία χρόνια, πρόσφυγες από την Ουκρανία εκκλησιάζονται, με ιδιαίτερο λειτουργικό πρόγραμμα στην ουκρανική γλώσσα, σε 3 ενορίες (Γενεύης, Σαβορνέ, Ζυρίχης). 
+ΠόληΙερός ΝαόςΠεριοχέςΣημειώσειςΓενεύηΕλληνική Ορθόδοξη Ενορία Αποστόλου ΠαύλουΚαντόνι της ΓενεύηςΓαλλόφωνη Ορθόδοξη Ενορία Αγίας Αικατερίνης - Αγίας Τριάδος Ρουμανόφωνη Ορθόδοξη Ενορία Γενεσίου του Τιμίου ΠροδρόμουΛωζάνηΕλληνική Ορθόδοξη Ενορία Αγίου ΓερασίμουΚαντόνι του Βω, Καντόνι του Βαλαί και Καντόνι του ΝεσατέλΦριμπούρΓαλλόφωνη Ορθόδοξη Ενορία Αγίας Σκέπης - Αγίου Σιλουανού του ΑθωνίτουΣαβορνέΓαλλόφωνη Ορθόδοξη Ενορία Γενεσίου της ΘεοτόκουΒέρνηΕλληνική Ορθόδοξη Ενορία Εισοδίων της ΘεοτόκουΖυρίχηΕλληνική Ορθόδοξη Ενορία Αγίου ΔημητρίουΚαντόνι της Ζυρίχης, Καντόνι της Λουκέρνης, Καντόνι του Νίντβαλντεν, Καντόνι του Όμπβαλντεν, Καντόνι του Σβυτς, Καντόνι του Σαφχάουζεν, Καντόνι του Ούρι και Καντόνι του ΤσουγκΛειτουργεί το Πνευματικόν Κέντρον «Άγιος Δημήτριος»Σάντκ ΓκάλλενΕλληνική Ορθόδοξη Ενορία Αγίων Κωνσταντίνου και ΕλένηςΚαντόνι του Άπεντσελ Άουσερροντεν, Καντόνι του Άπεντσελ Ίνερροντεν, Καντόνι του Γκλάρους, Καντόνι του Σανκτ Γκάλεν, Καντόνι του Γκριζούν, Καντόνι του Τούργκαου και Πριγκιπάτο του ΛίχτενσταϊνΕνορία της Ανατολικής Ελβετίας και του Πριγκιπάτου του Λίχτενσταϊν
Λειτουργεί ο Ενοριακός Σύνδεσμος Ελληνίδων Ανατολικής Ελβετίας και ΛιχτενστάινΒασιλείαΕλληνική Ορθόδοξη Ενορία της του Θεού ΣοφίαςΚαντόνι Βασιλείας - επαρχία, Καντόνι Βασιλείας - πόλη και Καντόνι του ΙούραΕνορία της Δυτικής ΕλβετίαςΌλτενΕλληνική Ορθόδοξη Ενορία Αγίου ΓεωργίουΚαντόνι του Άαργκαου και Καντόνι του ΣόλοτουρνΜπάντενΡουμανόφωνη Ορθόδοξη Ενορία Γενεσίου της ΘεοτόκουΛουγκάνοΕλληνική Ορθόδοξη Ενορία Επιφανείων - Αγίου ΝεκταρίουΚαντόνι του Τιτσίνο

 Ποιμαντικό και Φιλανθρωπικό Ίδρυμα 
Το Ποιμαντικό και Φιλανθρωπικό Ίδρυμα της Ιεράς Μητροπόλεως Ελβετίας του Οικουμενικού Πατριαρχείου αναγράφεται στον κατάλογο των Νομικών Προσώπων κοινή ωφέλειας του Καντονίου της Γενεύης.

Από την ίδρυσή του, το 1984, το Ορθόδοξο Φιλανθρωπικό Ίδρυμα εμφανίζει δυναμική και αποτελεσματική δραστηριότητα. Το Ίδρυμα είναι ένας οργανισμός ορθόδοξης αλληλοβοήθειας, του οποίου η σύνθεση αντανακλά την υπερεθνική ταυτότητα της Μητροπόλεως. 
Το Ορθόδοξο Φιλανθρωπικό Ίδρυμα ενισχύει οικονομικά και ηθικά, ασθενείς και αναπήρους, ηλικιωμένους, φοιτητές, οικογένειες, ανέργους και όσους βρίσκονται σε ανάγκη. Παράλληλα, το Ορθόδοξο Φιλανθρωπικό Ίδρυμα ενισχύει τις Ενορίες της Ιεράς Μητροπόλεως και οργανώνει επισκέψεις σε ασθενείς και σε οικογένειες με προβλήματα. 
 Σχετικά λήμματα 
 Ορθόδοξο Κέντρο του Οικουμενικού Πατριαρχείου (Σαμπεζί)

Παραπομπές

 Εξωτερικοί σύνδεσμοι 

 Επίσημη Ιστοσελίδα Ιεράς Μητροπόλεως Ελβετίας
 Γαλλόφωνη Ενορία Αγίας Αικατερίνης της Γενεύης
 Επίσημη Ιστοσελίδα Ορθοδόξου Κέντρου του Οικουμενικού Πατριαρχείου
 Επίσημη Ιστοσελίδα Οικουμενικού Πατριαρχείου 

Κατηγορία:Θρησκεία στην Ελβετία
Ελβετια